OpenLLM-France/wikimedia huggingface dataset:
# BBC Music Magazine

BBC Music Magazine hilabetekari britainiarra da, eta musika klasikoa du ardatz nagusi.

## Historia

1992ko irailean argitaratzen hasi zen, BBC Worldwide, BBCren filial komertzialaren eskutik, Warner Music Enterprisesekin batera. 2012tik Immediate Media Company da editorea.
1993tik aldizkariak AEBetako edizio bat du. EdukietanBBC Radio 3 irratiaren materialak argitaratzen dira nagusiki, musika klasikoarekin lotuak, baina jazz eta world music. atalak ere badaude. Aldizkaria audio CD batekin banatzen da, askotan BBC kateak eginiko lan luzeen grabaketak. 37.530 aletako tirada du, eta irabaziak BBCra itzultzen dira. Artikuluen gaiak anitzak dira, hala nola zuzendari famatuei buruz edo XXI. mendeko musika klasikoaren joerak. Besteak beste, Andrea Gonzalez Caballero gitarra jole euskalduna ere aipatua izan da bertan.
BBC Music Magazineren aurreko editoreen artean Helen Wallace eta Oliver Condy daude. 2022ko urtarriletik editorea Charlotte Smith da.

## Erreferentziak

* ↑ Joe Logan. (29 November 1994). «When Words Fail» Philly.
* ↑ Karen Kaplan. (7 February 1995). «Company Town» Los Angeles Times.
* ↑ Karen Kaplan. (7 February 1995). «Company Town» Los Angeles Times.Karen Kaplan (7 February 1995).
* ↑ Shave, Nick. (October 2009). «The Shape of Sounds to Come» BBC Music Magazine (Andrew Davies) 18 (1): 26–32..
* ↑ «ANDREA GONZÁLEZ ​- GUITARRISTAS - Arte de Vivir el Flamenco» elartedevivirelflamenco.com (Noiz kontsultatua: 2023-04-24).
* ↑ Freya Parr. (2021-11-09). «BBC Music Magazine announces Charlotte Smith as its new editor» Classical Music.com (BBC Music Magazine).

## Kanpo estekak

* Datuak: Q1450778
# BBC Radio 3

BBC Radio 3 BBCren irrati nazional zerbitzu bat da, Internet bidez eskuragarri dagoena mundu osoan. Gaien aldetik, artea, drama, musika klasikoa eta jazzean espezializatutako irrati bat da. Bere saiorik ospetsuenak honakoak dira:
* Andy Kershaw: World music, rocka, country eta bluesa
* Cd masters: Munduko musika klasikoa
* Cd review: berriak, musika, elkarrizketak.
* Composer of the week: Mende guztietako musika
* The early Music Show: Begirada bat munduko musikari
* Hear and now: Talde berrien ekitaldi eta zuzeneko kontzertuak
* In tune: Arteari buruzko berriak, iritziak eta musika aukeraketa eklektiko bat.
* Late Junction: World music, jazz, musika klasiko berria eta musika elektronikoa
* Levrets, Live: Kulturari buruzko foroa, non gai kulturalei buruz eztabaidatzen den.
* Lunchtime Concert: Kontzertuak Erresuma Batuko toki guztietatik
* Through the night: Kontzertu musika eta opera Europako toki guztietatik. Egunero.
* The Wire: Drama esperimental berria.
* World Routes: Musika munduko toki guztietatik.

## Irrati kate kideak

* BBC Radio 1
* BBC Radio 1Xtra
* BBC Radio 2
* BBC Radio 4
* BBC Radio 4 Extra
* BBC Radio 5 Live
* BBC Radio 5 Live Sports Extra
* BBC Radio 6 Music
* BBC Radio Asian Network

## Kanpo estekak

* (Ingelesez)Página Principal de BBC Radio 3
* Datuak: Q749608
* Multimedia: BBC Radio 3 / Q749608
# BBC Radio nan Gaidheal

BBC Radio nan Gàidheal Eskoziako irrati kate bat da. Eskoziako gaelera hutsean nagusiki Eskozia guztirako eta bereziki Gàidhealtachd eremurako emititu ohi du. BBC irrati telebista taldearen jabetzakoa da. Maiz BBC Alba telebista kateak saioak emititzen ez dituenean, haren seinale berberean ere irratsaioak aireratu ohi ditu.
1985. urtean sortu eta emititzen hasi zen.

## Kanpo estekak

* BBC Radio nan Gàidheal irrati katearen webgunea (Eskoziako gaeleraz)
* BBC Radio nan Gàidheal irrati katea zuzenean entzuteko aukera (Eskoziako gaeleraz)
* Datuak: Q2876772
# BBC Two

BBC Two BBCren bigarren telebista katea da. 1964ko apirilaren 21ean inauguratu zen eta 1967ko uztailaren 1etik aurrera kolorez emititzen du: horretan, aitzindaria da. BBCren gainerako hedabideak bezala, telebista-kanonaren bidez soilik finantzatzen dute, eta iragarki-tarteek ez dute programazioa eteten. Programazioa BBC Onena baino "intelektualagoa" du.

## Erreferentziak

* ↑ TV Technology 8. Britain In Colour – and UHF. Screenonline, Richard G. Elen

## Kanpo estekak

* (Ingelesez) BBC Onen webgunea
* Datuak: Q216108
# BBB

BBB akronimoak esanahi ezberdinak ditu:
* Balioanizdun Batxilergo Bateratua, XX. mendeko Espainiako hezkuntza aldi bat.
* Bizkai Buru Batzarra, EAJ alderdiko egitura bat.
* Bihotz-birika berpiztea, pertsona batek arnasteari edo bihotzeko taupadak izateari uzten dioenean egiten den larrialdietako prozesua.
* Bad Boys Blue, Alemaniako musika taldea.
* Bredbandsbolaget, Suediako interneterako sarbide enpresa bat.
* Bad Blue Boys, Zagreb hirko NK Dynamo futbol taldeko jarraitzaile taldea.
# Bai Horixe

Bai Horixe HABEk sortu eta Euskal Telebistak emandako euskal telesaila da, Juan Miguel Gutierrezek zuzendua. Euskara ikasteko eta bideoz grabatutako lehenengo programa izan zen, eta Euskal Telebistak jarraituki emandako lehenengo telesaila. Gainera, aktore euskaldunekin grabatu zen, eta zuzeneko soinua erabiliz. Telesailarekin batera, Bai Horixe: Euskara Ikasteko Lehenengo Urratsa liburuak sortu zituen HABEk.
Bai Horixe argitaratzean, baliabide berri bat jarri nahi izan zuen HABEk euskara ikasten eta irakasten ari zirenen eskuetan. Baliabide berria, sortu berria zelako eta teknika berriez egina, gizarte berriak eskatzen zuenaren arabera. Eta horrexek hain zuzen egiten zuen berria ez ezik, bizia eta erakargarria, eraginkorra eta anitza...
Talde zabal baten ia lau urteko (1985-1988) lanen emaitza izan zen, euskara ikasten hasten zirenei lehen urratsetan laguntzeko moldatua: hasi ez hasi zebiltzanei bultzatzeko, hasiberriei aurrera eragiteko, eta aurreraxeago zihoazenei arnasa berria emateko.
Hala ere, ez zen erabateko metodoa, baizik euskara ikasten hasteko lehen bultzada. Guztira, 30 saiok osatzen zuten Bai Horixe bideo programa. Saio bakoitza ordu erdikoa zen eta bost atal nagusi zituen:
* Mintzagaia, bost minutuko filma, sarrera gisa eta landu beharreko edukiak aurkezteko.
* Hiztegia, hitzen esanahia eta erabilera azaltzeko.
* Landuz, gramatikaren arloa lantzeko.
* Esamoldeak, esamoldeak eta haien testuinguruak lantzeko.
* Istorioa, bost minutuko bideoa, errepasoa egiteko.

## Antzezleak

* Ramon Agirre
* Agustin Arrazola
* Jose Ramon Soroiz
* Elena Irureta
* Olatz Beobide
* Patxi Santamaria
* Arantxa Gurmendi
* Kontxu Odriozola
* Aizpea Goenaga
* Mikel Garmendia
* Barbara Goenaga
* Isidoro Fernández
* Eneko Olasagasti
* Xabier Agirre Lopetegi
* Pilar Rodríguez
* Maribi Arrieta
* Cecilia Galarraga
* Juan Luis Mendiaraz
* Lourdes Yarza
# Bai Euskarari Akordioa

Bai Euskarari Akordioa Euskararen Gizarte Erakundeen Kontseiluak sustatutako ekimena da. Euskarak Euskal Herrian garapen osoa lor dezan eta XXI. mendean hizkuntza honen etorkizuna ziurtaturik egon dadin abiarazitako konpromiso-prozesu zabala da. Hego Euskal Herrian eta Ipar Euskal Herrian garapen ezberdina izan zuten Bai Euskarari Akordioak zein harekin lotutako Plan Estrategikoaren diseinuak: 1999ko abenduan amaitu zen, adibidez, Plan Estrategikoa Hegoaldean eta 2000ko maiatzean eman zitzaion hasiera, berriz, Iparraldean. Guztira, 888 gizarte-eragile atxiki zitzaizkion Akordioari, 687 Hegoaldean eta 201 Iparraldean. Euskararen normalizazioaren alde abiatutako prozesuan esku hartzeko hitza eman zuten guztiek.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12254669
# Bai Euskarari saria

Bai Euskarari saria Bai Euskarari Elkarteak sortu zuen 2009an. Harrezkero urtero banatu du euskararen normalizazioaren aldeko lanetan nabarmendutako enpresa edo elkarteen jarduna saritzeko.. Hauek izan dira urtez urte saria jaso duten enpresak, pertsonak edo elkarteak.
* 2022: Sasoi eraikuntzak, Elhuyar eta EuskarAbentura
* 2021: IZT, Athlon eta Biharko
* 2019: Bordatxo jatetxea, ABB Niessen eta Mertxe Mugika (AEK)
* 2018: Talleres Mitxelena, Fideslan, Jon Garaño eta Aitor Arregi.
* 2017: Miren Fuldain Farmazia (Getaria), Zergatik (Urnieta), Joxemari Sors eta Jon Jaka (Elkar Fundazioa).
* 2016: Sorginen Museoa eta Lezea (Zugarramurdi), Laneki eta Mikel Lezamiz (Mondragon).
* 2015: Euskal Herria Esnea, Nekatur eta Gaizka Garitano.
* 2014: Banaiz Bagara, Mendia Optika (Gasteiz) eta Kike Amonarriz.
* 2013: VUSA eraikuntzak (Galdakao), Leitzako, Aresoko, Goizuetako eta Aranoko ziurtagiridunak, Anaje Narbaiza (Elay).
* 2012: Skunk Funk, Arlan (Erandio) eta Jose Anjel Iribar (Athletic).
* 2011: Refractarios Kelsen (Aduna), Hirukide ikastetxea (Tolosa), Sokoa (Hendaia) eta Xabier Mendiguren Bereziartu.
* 2009: JEZ (Laudio), IMH Institutua (Elgoibar) eta Kirmen Uribe.

## Erreferentziak

* ↑ Bai Euskarari Elkartea. «Bai Euskarari Elkartea» Bai Euskarari Elkartea (Noiz kontsultatua: 2023-04-12).
# Bai Euskarari (1998)

    Artikulu hau 1998. urteko Bai Euskarari kanpainari buruzkoa da; beste esanahietarako, ikus «Bai Euskarari».
XXI. mendeko Akordioa: Bai Euskarari! Euskal Herriko gizarte osoa hartuko duen gizarte hitzarmen zabala abian jartzea helburu zuen kanpaina izan zen, Kontseiluak sustatua. 1998ko urrian hasi eta urte bereko abenduan bukatu zen, herriz herri hainbat ekitaldi eginda. Euskal Herri osoan 200 batzorde inguru eratu ziren, hitzarmenaren aldeko atxikimenduak jaso, Kontseiluak euskararen alde egindako proposamena kalez kale aurkeztu, eta herritarren aldekotasuna agerrarazteko.
1998ko abenduaren 26an amaierako ekitaldia egin zuten, aldi berean Agilera, Anoeta, Mendizorrotz, El Sadar eta San Mames futbol zelaietan, 120.000 bat lagun bilduta, eta beste milaka lagun batzuk kanpoan sartu ezinik geldituta.

## Erreferentziak

* 1 2 Askoren artean: «XXI. mendeko akordioa: Bai Euskarari kanpaina», Jakin, 112. zenbakia, 1999.

## Ikus, gainera

* Bai Euskarari (1978)
* Bai Euskarari ziurtagiria

## Kanpo estekak

* 1998ko Bai Euskarari ekitaldia youtube.com webgunean ikusgai
* Datuak: Q12254668
# Bai Euskarari (argipena)

Bai Euskarari Euskal Herrian euskararen alde egin diren hainbat ekintzaren izena da:
* Bai Euskarari (1978): Euskaltzaindiak sustaturiko kanpaina.
* Bai euskarari abestia: 1978an sortutako abestia. Urte hartan Euskaltzaindiak izen horrekin sustaturiko kanpaina zela eta, Telesforo Monzonek idatzi zuen, eta Pantxoa eta Peiok jarri zioten ahotsa.
* Bai euskarari diskoa: 1978an argitaratutako diskoa, urte hartan Euskaltzaindiak izen horrekin sustaturiko kanpaina zela eta. Dozenaka abeslarik hartu zuten parte.
* Bai euskarari diskoa: 1980an argitaratutako diskoa, Pantxoa eta Peiorena.
* Bai Euskarari (1998): Kontseiluak sustaturiko kanpaina.
* Bai Euskarari Elkartea: Euskara arlo sozioekonomikoan sustatzeko elkartea.
* Bai Euskarari ziurtagiria: Bai Euskarari Elkarteak ematen duen ziurtagiria.
* Bai Euskarari saria: Bai Euskarari Elkarteak banatzen duen saria.
# Bathydraconidae

Bathydraconidae arrain pertziformeen familia da, Antartikoko itsasoetan bizi dena..

## Generoak

FishBaseren arabera, familiak egun 17 espezie ditu, 11 generotan banaturik:
* Acanthodraco
* Akarotaxis
* Bathydraco
* Cygnodraco
* Gerlachea
* Gymnodraco
* Parachaenichthys
* Prionodraco
* Psilodraco
* Racovitzia
* Vomeridens
Ikerketa molekularrek hiru kladoetan banatzen diete:
* Bathydraconinae (Bathydraco, Prionodraco, Racovitzia)
* Gymnodraconinae (Gymnodraco, Psilodraco, Acanthodraco), eta
* Cygnodraconinae (Cygnodraco, Gerlachea, Parachaenichthys)

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org
* ↑ N. Derome, W. J. Chen, A. Dettai, C. Bonillo, G. Lecointre. (2002). «Phylogeny of Antarctic dragonfishes (Bathydraconidae, Notothenioidei, Teleostei) and related families based on their anatomy and two mitochondrial genes» Mol. Phylogenet. Evol. 24 (1): 139–152. doi:10.1016/S1055-7903(02)00223-3. PMID 12128034..

## Kanpo estekak

* Datuak: Q571470
* Multimedia: Bathydraconidae / Q571470
* Espezieak: Bathydraconidae
# Birchiș

Birchiș Errumaniako udalerri bat da, Arad konderrian. 1.707 biztanle ditu, 102,28 kilometro koadroko azaleran banatuta.

## Herriak

Udalerrian honako herriak daude:
Birchiș $^{(en)}$ Căpâlnaș $^{(en)}$ Ostrov $^{(en)}$ Virișmort $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5061643
# Bircotes

Bircotes, Ingalaterrako erdialdean dagoen udalerri bat da, Nottinghamshire konderrian.
2011n 7.948 biztanle zituen.
* Datuak: Q4454217
* Multimedia: Bircotes / Q4454217
# Bircza udalerria

Bircza ([[:Media:|]] (Audio·[[:Image:|info]])) Poloniako Behe Karpatoetako voivoderriko landa-udalerri bat da, Przemyśl barrutian kokatuta. 254,05 km²ko azalera du eta 2017ko datuen arabera 6672 biztanle zituen.

## Kanpo estekak

* Udalaren webgunea
* Datuak: Q2332111
ieaBehe Karpatoetako voivoderriko udalerriak :
# BirdLife International

BirdLife International‏‎ hegaztien eta haien habitateen defentsarako nazioarteko erakundea da. Berez, mundu osoko elkarte demokratiko eta independenteen nazioarteko federazioa da. Haren helburu nagusiak hegaztien ikerketa eta defentsa dira. Gaur egun mundu osoan ehun estatuetan baino gehiago daude.

## Historia

BirdLife International erakundea 1922an sortu zen, Gilbert Pearson eta Jean Théodore Delacourren eskutik. Lehen izena hau zen: International Council for Bird Preservation(ICBP). Presio-taldea gisa antolatu zen baina Bigarren Mundu Gerrarekin batera ia desagertu zen. 1960an izen berria eman zioten, Council for Bird . 1983an aktibitatea berreskuratu zuen; 1993an, bestetik, BirdLife International izena hartu eta zuzendari profesional bat izendatu zuen.

## Helburuak

BirdLife International erakundearen helburuak hauek dira:
* Hegazti-espezien desagertzeko arriskuari aurre egitea
* Hegaztien kontserbazio egoera hobetzea
* Munduko hegaztien habitateak gordetzea eta hobetzea
* Hegaztien bitartez biodibertsitatea zaintzea eta horrela ere pertsonen bizi-kalitatea gordetzea

## Ohorezko izendapenak

Ohorezko izendapen asko izan ditu, besteak beste:
* Takamado Japoniako printsesa
* Jordaniako Noor erregina

## Erakundeko elkarte batzuk

BirdLife International erakundean 120 elkarte baino gehiago daude. Hona hemen ezagunetariko batzuk:
* National Audubon Society
* BirdLife Australia
* BirdLife Cyprus
* BirdLife Hungary
* BirdLife Malta
* Royal Forest and Bird Protection Society of New Zealand
* BirdLife Slovakia
* BirdLife España
* Field Ornithology Group of Sri Lanka
* BirdLife South Africa
* Swiss Association for the Protection of Birds (BirdLife Switzerland)
* Royal Society for the Protection of Birds
* Bombay Natural History Society
* Ligue pour la protection des oiseaux

## Aldizkaria

BirdLife Internationalek hiruhilero aldizkari bat argitaratzen du, BirdLife. The aldizkaria. Azken aldian, hegaztiei eta haien habitatei eta kontserbazioari buruzko azken berriak eta artikuluak jasotzen ditu.

## Zerrenda gorria

BirdLife International erakundeak, bestetik, International Union for Conservation of Naturek koordinatzen duen animalien zerrenda gorria, hegaztien atalean kolaboratzen du. 2015etatik BirdLife-k 1.375 hegazti espezie desagertzeko arriskuan daudela zehaztu du, guztien % 13a, zortzietatik bat.

## Erreferentziak

* ↑ http://www.birdlife.org/worldwide/partnership/our-history
* ↑ https://www.birdlife.org/news
* ↑ BirdLife Partners, BirdLife International
* ↑ http://www.birdlife.org/worldwide/support-us/support-us#World%20Bird%20Club
* ↑ https://web.archive.org/web/20180804014357/https://www.iucn.org/theme/species/our-work/birds

## Kanpo estekak

* BirdLife International Webgune ofiziala.
* Datuak: Q210108
* Multimedia: BirdLife International / Q210108
# Birchwood (Cheshire)

Birchwood, Ingalaterrako mendebaldean dagoen udalerri bat da, Cheshire konderrian.
2021ean 10.614 biztanle zituen.
* Datuak: Q821731
* Multimedia: Birchwood, Cheshire / Q821731
# Bird-in-Hand (Pennsylvania)

Bird-in-Hand Ameriketako Estatu Batuetako erroldak esleitutako leku bat da. Lancaster konderrian kokatuta dago, Pennsylvania estatuan. 427 biztanle ditu, 1,608547 kilometro koadroko azaleran banatuta.

## Ikus, gainera

* Lancaster konderria

## Kanpo estekak

* Datuak: Q630180
* Multimedia: Bird-in-Hand, Pennsylvania / Q630180
# Bird Box (filma)

Bird Box 2018ko Susanne Bier daniar zinema zuzendariaren thriller post-apokaliptiko film bat da. Josh Malermanen izen bereko eleberrian oinarritzen da. Bertan, Sandra Bullock, Trevante Rhodes, Jacki Weaver, Rosa Salazar, Danielle Macdonald, Lil Rel Howery, Tom Hollander, BD Wong, Sarah Paulson, Colson Baker eta John Malkovichek antzeztu zuten.
AFI Fest zinemaldian estreinatu zen 2018ko azaroaren 12an.

## Argumentua

Oharra: Atal honek istorio osoa edo amaiera argitzen du.
Lur planetaren inbasio estralurtar latz baten ostean, emakume bat eta bere bi seme-alabak errekan behera doaz, begiak estalita dituztela, horrela izaki estralurtarrekin topo egitea saihestu nahian. Gauza bat bakarrik da jakina inbaditzaile misteriotsuari buruz: ikusten baduzu, zure buruaz beste egiten duzu. Malorie eta bi seme-alabak ihesian doaz erreka emaritsu eta gaitzetik zehar, babeslekua dirudien leku bakarraren bila.

## Aktoreak

* Sandra Bullock: Malorie Hayes
* Trevante Rhodes: Tom
* Jacki Weaver: Cheryl
* Rosa Salazar: Lucy
* Danielle Macdonald: Olympia
* Colson Baker: Felix
* Lil Rel Howery: Charlie
* Tom Hollander: Gary
* BD Wong: Greg
* Pruitt Taylor Vince: Rick
* Sarah Paulson: Jessica Hayes
* John Malkovich: Douglas
* Vivien Lyra Blair: "Neska"/Olympia
* Julian Edwards: "Mutila"/Tom
* Parminder Nagra: Dr. Lapham
* Rebecca Pidgeon: Lydia
* Amy Gumenick: Samantha
* Taylor Handley: Jason
* Happy Anderson: Errekako gizona
* David Dastmalchian: Begiluze txistularia
* Keith Jardine: Begiluze garrasigilea

## Erreferentziak

* ↑ «AFI Fest Adds Gala Screenings ‘Green Book’, ‘Widows’, World Premiere Of Sandra Bullock’s ‘Bird Box’ And ‘The Kominsky Method’ TV Series» Deadline Hollywood 2018-10-11.

## Kanpo estekak

* IMDBko fitxa irakurgai (Ingelesez)
* Datuak: Q43370937
# Birchwood Village (Minnesota)

Birchwood Village Minnesotako hiri bat da. Washington konderrian kokatua dago. 2010ean 870 biztanle zituen, 0,88 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q2232257
# Bird (filma)

Bird 1988ko Clint Eastwood estatubatuar zinema zuzendari, ekoizle eta gidogileak zuzendu, ekoiztu eta idatzitako biografia filma bat da. Charlie "Bird" Parker jazz musikariaren bizitzan oinarritua dago. Forest Whitaker eta Diane Venora aktoreek antzeztu zuten.
1988ko Soinu onenaren Oscar Saria (Les Fresholtz, Dick Alexander, Vern Poore eta Willie Burton) irabazi zuen.

## Argumentua

Oharra: Atal honek istorio osoa edo amaiera argitzen du.
Charlie "Bird" Parker (Forest Whitaker) jazz saxofono-jole bikaina izan arren, bizimodu nahasia izan zuen, drogen eta alkoholaren eragipean egon ohi baitzen.
Jazz club txiki batean jo ondoren, Parker etxera mozkoturik itzuli eta Chan emaztearkin (Diane Venora) eztabaidatuko du, gaindosia jasan eta ospitalera eramango dute. Ospitaleko zuzendariak (Arlen Dean Snyder) Parkerrentzat konponbide onena electroshocka ematea dela iritzi du, baina Chanek horrek bere senarrarn sorkuntza gaitasuna ezereztatuko duela pentsatzen duenez uko egingo dio.
Gerora, Charliek onera egin eta Chan emaztearekin ospitaletik aterako da, baina drogak bere bidean berragertu eta azkenean bere emazteak laga egingo du. Nahiz eta musikari gisa ospea, emanaldiak eta arrakasta lortu izan, Charliek ez ditu ez drogak eta ezta alkohola ere alde batera uzten lortzen.

## Aktoreak

* Forest Whitaker: Charlie "Bird" Parker
* Diane Venora: Chan Parker
* Michael Zelniker: Red Rodney
* Samuel E. Wright: Dizzy Gillespie
* Keith David: Buster Franklin
* Diane Salinger: Nica baronesa
* Michael McGuire: Brewster
* James Handy: Esteves
* Damon Whitaker: Bird gaztea
* Morgan Nagler: Kim
* Arlen Dean Snyder: Heath doktorea
* Sam Robards: Moscowitz
* Penelope Windust: Bellevue Nurse
* Glenn Wright: gaixo alkoholikoa (Glenn T. Wright gisa)
* George Orrison: gaixoa
* Bill Cobbs: Caulfield doktorea

## Kanpo estekak

* Bird filmaren IMDBko fitxa irakurgai (Ingelesez)
* Datuak: Q865056
# Balikesir probintzia

Balikesir probintzia Turkiako 81 probintzietako bat da. Bere hiruburua Balıkesir da. 14.456 km²ko azalera du eta bertan 1.076.347 biztanle bizi dira.

## Barrutiak

Probintziaren barnean 19 barruti daude:
| Ayvalik Balıkesir Balya Bandirma Bigadiç Burhaniye Dursunbey Edremit Erdek Gömeç | Gönen Havran İvrindi Kepsut Manyas Marmara Savaştepe Sındırgı Susurluk |

## Kanpo estekak

* Datuak: Q47117
* Multimedia: Balıkesir Province / Q47117
# Balinghe zubia

Balinghe zubia (txinera tradizionalez: 坝陵河大桥) Txinako Herri Errepublikako Guizhou probintziako Guanling Konderrian dagoen zubia da. Zubiak Baling ibaia gainditzeko eraiki zen, eta publikoari 2009ko abenduaren 23an ireki zitzaion. G60 Shanghai-Kumming Autobidearen parte da, Kunming eta Guiyang artean. Zubiaren irekierak bidearen iraupena ordu batetik lau minutura jaitsi zuen. Zati eskegia 1.088 metro luze da, eta guztira 2.237 metroko luzera du. Munduan altuera handienean dagoen zubietako bat da, 370 metroko altueran baitago ibaiaren gainetik.

## Erreferentziak

* ↑ «Size no object - Bridgeweb» web.archive.org 2010-10-26 (Noiz kontsultatua: 2024-01-03).
* ↑ «Balinghe Bridge opened to traffic in China's Guizhou Province_English_Xinhua» web.archive.org 2011-06-09 (Noiz kontsultatua: 2024-01-03).
* ↑ «Wayback Machine» web.archive.org 2011-07-22 (Noiz kontsultatua: 2024-01-03).
* ↑ «Wayback Machine» web.archive.org (Noiz kontsultatua: 2024-01-03).

## Ikus, gainera

* Txinako zubien zerrenda

## Kanpo estekak

* (Txineraz) Zubiari buruzko artikulua Baidu Baike entziklopedian.
* Datuak: Q804983
* Multimedia: Balinghe River Bridge / Q804983
# Baligród udalerria

Baligród Poloniako Behe Karpatoetako voivoderriko landa-udalerri bat da, Lesko barrutian kokatuta. 158,23 km²ko azalera du eta 2017ko datuen arabera 3185 biztanle zituen.

## Kanpo estekak

* Udalaren webgunea
* Datuak: Q2260754
* Multimedia: Gmina Baligród / Q2260754
ieaBehe Karpatoetako voivoderriko udalerriak :
# Baliko zaldi

Baliko zaldia Bali uharteko bertako zaldi arraza bat da. Indonesia aldeko zaldi txiki hau bere tamaina zein gainontzeko ezaugarriengatik ponien sailkapen taldean sartzen da, eta aintzineko arraza bat da.

## Jatorria eta arrazaren historia

XX. mendean ikertzaileek zaldi txiki hauen jatorriari buruzko ikerketan, Mongoliako zein Mendebaldeko Asiako poniak Baliko ponien arbasoak zirela ondorioztatu zuten.
Nahi datu topatu zuten jakiteko hainbat zaldi Txinatik Indonesiako Javara eramanak izan zirela e Tang dinastiako urtetan (627–649 K.A.).
Indonesian badira zortzi bertako poni arraza. Zalantzarik haibeste uharte izatea uhartedian poni arraza ezberdinen garapena bultzatu du. Indonesiako poni arrazak honakoak dira: Batak ponia, Gayoe, Sandalwood ponia, Deli ponia, Baliko zaldia, Javako ponia, Timordar ponia eta Sumba eta Sumbawa poniak.

## Ezaugarriak

Baliko poniak, nahiz eta txikiak izan, oso indartsuak dira. Beren kabuz ondo moldatzen dira, eta zaldizainen zaintzarik gabe aurrera ateratzen ohiturik daude.
Poni hauek oro har ez dira ferratzen, eta oso landatarrak dira. Apo sailduak dituzte, eta zango indartsuak.
Baliko poniek arraza zaharren "antzinako zaldi markak" dituzte, hau da, marrak dituzte bizkarrean zehar eta besaburuetan zein hanketan: "zebra marrak".

## Indonesiako beste hainbat poni arraza

Indonesian badira zortzi bertako poni arraza. Zalantzarik gabe uhartedian haibeste uharte izateak, irlen artean poni arraza ezberdinen garapena bultzatu du. Indonesiako poni arrazak honakoak dira: Batak ponia, Gayoe, Sandalwood ponia, Deli ponia, Baliko zaldia, Javako ponia, Timordar ponia eta Sumba eta Sumbawa poniak.

## Erreferentziak

* ↑ http://imh.org/horse-breeds-of-the-world/bali/
* 1 2 http://www.lexiqueducheval.net/lexique_races_b.html
* ↑ http://www.theequinest.com/breeds/bali-pony/

## Kanpo estekak

(Ingelesez) Baliko zaldiari buruzko artikuloa
* Datuak: Q2880829
* Multimedia: Bali Pony / Q2880829
(Ingelesez) Artikuloa arrazari buruz